《己巳十二月廿九日同侄端臣端杲观王右军帖并晋书以白藕荐酒成诗》
宋代·范浚

星回景急岁聿除，更长烛明坐蓬庐。东风夜半欲入律，万木先已争号呼。

小阮过予足风味，共观古帖披前志。秋蛇绾字右军书，朔马腾风东晋记。

纷纭万古浩无涯，且啖白藕倾流霞。分甘恨不如船大，空想峰头十丈花。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。